Ekologistak Martxanen arabera, proiektuaren finantzazioren aurkako kanpainak emaitzarik izan du orain arte. Esaterako, ING holandarrak, DNB norvegiarrak eta BNP frantziarrak kendu egin dute Dakota oliobiderako emanda zuten finantzazioa. “BBVAk ez du oraingoz bide bera hartu”, salatu dute ekologistek; “Sioux leinuko ordezkariekin bildu direla diote, baina oraingoz ez dute aditzera eman bilera hartan zertaz hitz egin zen”. Orduan hitz egindakoaren berri eman dezan eskatzea da sare sozialen bitartez abiarazitako kanpainaren beste eskarietako bat.